[**https://youtu.be/bywHm9OsSDw**](https://youtu.be/bywHm9OsSDw) **- лекција са тв Храм**

**Царе Небески - Педесетница**

**Молитва светом Духу**

Царе небески, Утешитељу,  
Душе истине,  
који си свуда и све испуњаваш,  
ризницо добара и даваоче живота,  
дођи и усели се у нас,  
и очисти нас од сваке нечистоте  
и спаси, Благи, душе наше.

кл

С правом можемо рећи да Светосавски свенародни идеал: "Све за Христа - Христа ни за шта" нико није у потпуности остварио као свети цар Лазар. Он је то остварио определивши се за **Царство небеско** и приневши себе за косовску жртву и са собом сав народ Српски. Учинио је то из чисто Јеванђелских разлога што и сама песма каже:

**"*Земаљско је за малена царство, а небеско увек и довека*".**

**Спаљивање моштију Светог Саве**

Сваке године, 10. маја, Српска Православна Црква молитвено се сећа и обележава дан спаљивања моштију Светог Саве Српског. Године 1594. на београдском брду Врачар, турски војсковођа Синан-паша сурово кажњава Србе. Те године банатски Срби су подигли устанак против турске власти. Лик српског великана ношен је на заставама. Као казну за ову буну у крви угашеној, Синан-паша је наредио да се мошти највећег српског светитеља донесу из манастира Милешеве, где су се налазиле преко 350 година, и спале. То је требало да уништи светитељев велики култ у народу, а са њим и све наде за ослобођење од османлија. Мошти Светог Саве биле су, по речима историчара, „извор српског државног легитимитета" и „симбол српских традиција о држави и независности". Како бележе савременици, овај злочиначки чин је био пропраћен непогодом, градом и олујом. Пепео просветитеља српског био је разнет на све стране.

***И где год је трунка пепела му пала, ту је нова љубав к' роду засијала!***



[**О ДУХУ СВЕТОМ**](http://www.svedokverni.org/%c4%8das-19-o-duhu-svetom/)

У КОМ СМИСЛУ ЈЕ СВЕТИ ДУХ НАЗВАН ГОСПОДОМ?

Дух Свети се назива Господом, тј. Истинским Богом, исто онако као и Син Божији.

ЗАШТО ЈЕ СВЕТИ ДУХ НАЗВАН ЖИВОТВОРНИМ?

Дух Свети се назива Животворним, што треба схватити тако да Он заједно са Богом Оцем и Сином даје живот сваком створењу, док људима даје и духовни живот. *Ако се ко не роди водом и Духом, не може ући у Царство Божије.*

КОЈИ СТЕПЕН ПОКЛОЊЕЊА ПРИЛИЧИ СВЕТОМ ДУХУ?

Духу Светом доликује поклоњење и прослављање заједно са Оцем и Сином. Ово се види из тога што је Исус Христос заповедио ученицима да крштавају *у Име Оца и Сина и Светога Духа.*



**ЗАДАТАК**

Научи напамет молитву Царе Набески